**J E G Y Z Ő K Ö N Y V**

**Készült:** Ivád Községi Önkormányzat Képviselő Testület 2015. február 24. (kedd) de. 10.00-órakor megtartott ülésén.

**Jelen vannak:** Valyon László FIDESZ-KDNP polgármester

Nagy László Ferenc alpolgármester

Ábelovszki Csaba képviselő

Tar Zoltán képviselő

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Szalai Katalin jkv.

**Valyon László FIDESZ-KDNP polgármester**

Köszönti az ülés résztvevőit, megállapítja az ülés határozatképességét, mert jelen van az alpolgármester és a 3 képviselő jelen van. Az ülést megnyitja. Javasolja a meghívón feltüntetett napirendi pontokat sorrendben tárgyalják meg. A képviselők ezt a javaslatot egyhangúan elfogadták.

**NAPIRENDI PONTOK**

1.Az önkormányzat 2015. évi költségvetésének megtárgyalása (második forduló)

Előterjesztő: Valyon László polgármester

2. Az önkormányzat települési folyékony hulladék kezelésével kapcsolatos közszolgáltatásról szóló rendelet megtárgyalása

Előterjesztő: Dr. Varga Attila jegyző

3. Az önkormányzat a közterületek elnevezéséről és házszámozás rendjéről szóló rendeletének megtárgyalása

Előterjesztő: Dr. Varga Attila jegyző

4. Az önkormányzat szociális rendeletének megtárgyalása

Előterjesztő: Dr. Varga Attila jegyző

5. Az önkormányzat 2015. évi munkatervének megtárgyalása

Előterjesztő: Valyon László polgármester

6. Az önkormányzat 2015. évi közbeszerzési tervének megtárgyalása és 2014. évi összesített közbeszerzési statisztikájának elfogadása

Előterjesztő: Dr. Varga Attila jegyző

7. Kérdések, interpellációk

Zárt ülés

1.Szociális ügy.

**Napirendi pontok tárgyalása**

**1./ Napirend** önkormányzat 2015. évi költségvetésének megtárgyalása

**Valyon László** **FIDESZ-KDNP polgármester**

A költségvetés elkészítésénél Braun József pénzügyi osztályvezetővel egyeztettünk. A kiküldött anyagban láthatja mindenki, hogy milyen bevételekkel és kiadásokkal számoltunk.

Elég takarékosan kell dolgoznunk, a bevételeinket nem tudjuk növelni, mivel kis település vagyunk, a helyi adók nem sokat tesznek ki.

A kiadásainkat amennyire tudtuk lefaragtuk. A képviselők tiszteletdíjakat lejjebb vettük és kiegészítettük cafetériával, ami az önkormányzatnak adó és járulékban megtakarítást jelent.

Ezen a költségvetésen nem sokat tudunk faragni. A kötelező feladatokat el kell látni, kerül, amibe kerül a plusz kiadásokat azt mind cafetériában, vagy egyéb módon kell kiegészíteni.

Megkérném Braun Józsefet, hogy a főszámokról tájékoztassa a megjelenteket.

Braun József: A kiküldött tájékoztató anyagnak megfelelően, főszámokat végig taglalta részletesen kifejtette a bevételek és a kiadások alakulását.

**Valyon László** **FIDESZ-KDNP polgármester**

Megköszönte a részletes ismertetést Braun Józsefnek. Javasolta, hogy fogadják el ebben a formában Ivád község 2015. évi költségvetését. Kérte, hogy kézfelnyújtással szavazzanak a képviselők.

A képviselők egyhangúlag, kézfelnyújtással minősített többséggel megszavazták az önkormányzati rendeletet.

**Valyon László** **FIDESZ-KDNP polgármester**

Megállapítom, hogy a képviselő testület egyhangúlag megszavazta az önkormányzat 2015. évi költségvetési rendeletét.

**Ivád Község Önkormányzata Képviselőtestületének**

**2/2015.(II.25.) önkormányzati rendelete**

**az önkormányzat 2015. évi költségvetéséről**

Ivád Község Önkormányzatának Képviselőtestülete (a továbbiakban: Képviselőtestület) az államháztartásról szóló 2011. évi CXCV tv. 23.§.(1) bekezdésében kapott felhatalmazás alapján Ivád Község Önkormányzata 2015. évi költségvetéséről a következőket rendeli el:

**1. §**

A képviselőtestület az önkormányzat 2015. évi költségvetésének

bevételi főösszege: 149.350 ezer Ft

kiadási főösszege: 197.282 ezer Ft

hiánya (bevételek és kiadások egyenlege): 47.932ezer Ft

A költségvetési hiány belső finanszírozására szolgáló

előző évi pénzmaradvány összege: 30.760 ezer Ft

ebből: - működési célú pénzmaradvány: 1.102 ezer Ft

- felhalmozási célú pénzmaradvány: 29.658 ezer Ft

(3) A költségvetési hiány külső finanszírozására szolgáló

Kiegészítő (rendkívüli) támogatás (működési) 17.172 ezer Ft

**2. §**

A 2015. évi költségvetés bevételeinek és kiadásainak összevont pénzforgalmi mérlegét az 1. melléklet tartalmazza.

**3. §**

(1) Az önkormányzat bevétele forrásonként a következők szerint oszlik meg:

Működési bevétel 36.469 ezer Ft

Sajátos működési bevétel 2.050 ezer Ft

Önkormányzat költségvetési támogatása 48.401 ezer Ft

Felhalmozási és tőkejellegű bevétel 0 ezer Ft

Végleges pénzeszköz átvétel, támogatás értékű bevétel 62.348 ezer Ft

Előző évi pénzmaradvány 30.760 ezer Ft

Intézmény finanszírozás 17.253 ezer Ft

(2) Az (1) bekezdés szerinti bevételeket a 2. melléklet tartalmazza.

**4. §**

(1) Az önkormányzat kiadásait az alábbiak szerint határozza meg:

Önkormányzat működési kiadása 124.940 ezer Ft

ezen belül: személyi juttatások 60.193 ezer Ft

munkaadókat terh. jár. 10.350 ezer Ft

dologi jell. kiadások 54.397 ezer Ft

Végleges pénzeszköz átadás 13.245 ezer Ft

ezen belül: működési célú 6.053 ezer Ft

felhalmozási célú 370 ezer Ft

Felhalmozási kiadások 41.844 ezer Ft

Intézmény finanszírozás 17.253 ezer Ft

(2) A kiadási előirányzatot a 3. melléklet részletezi.

**5. §**

Az önkormányzat kiemelt beruházási és felújítási előirányzata feladatonkénti felsorolását a 4. melléklet tartalmazza.

**6. §**

Az önkormányzat éves létszámkeretét (álláshelyeket) a rendelet 5. melléklete határozza meg.

**7. §**

Az önkormányzat állami hozzájárulásainak jogcímeit és összegeit a 6. melléklet tartalmazza

**8. §**

(1) A képviselőtestület felhatalmazza a polgármestert, hogy döntsön az átmenetileg szabad pénzeszközök 3 hónapot el nem érő időtartamú lekötéséről.

(2) Az önkormányzatnál keletkező többletbevételek felhasználásáról a képviselőtestület dönt. Működési jellegű bevételi többletet a hiány csökkentésére használja fel. Felhalmozási jellegű többlet esetén tartalékba helyezi, melynek felhasználásáról később rendelkezik a testület.

(3) A képviselőtestület által jóváhagyott előirányzatok és költségvetési létszámkeretek közötti átcsoportosítást csak a képviselőtestület engedélyezhet, a kiemelt előirányzaton belül illetve létszámkereten belül az önállóan működő költségvetési szerv (az önkormányzatot is beleértve) a részelőirányzatokat – annak összegét nem érintve - önállóan módosíthatja.

(4) 2015. január 1-jétől e rendelet elfogadásának időpontjáig terjedő időtartamban a polgármester az önkormányzat költségvetését megillető bevételeket a hatályos jogszabályok szerint beszedte és az előző évi kiadási előirányzatokon belül a kiadásokat arányosan teljesítette. Az átmeneti gazdálkodás során beszedett bevételeket és teljesített kiadásokat e rendelet tartalmazza.

**9. §**

2015. évben Magyarország 2015. évi költségvetéséről szóló 2014. évi C. törvényben meghatározottak szerint:

(1) A köztisztviselők illetményalapja 38.650 Ft.

(2) A közalkalmazottak illetménypótlékának alapja 20.000 Ft.

**Záró rendelkezések**

**10. §**

Ez a rendelet kihirdetését követő napon lép hatályba.

Ivád, 2015. február 24.

**Valyon László Dr. Varga Attila**

**polgármester jegyző**

**Valyon László** **FIDESZ-KDNP polgármester**

Térjünk rá a második napirendi pontra.

**2.Napirendi pont.**

Az önkormányzat települési folyékony hulladék kezelésével kapcsolatos közszolgáltatásról szóló rendelet megtárgyalása.

**Dr Varga Attila jegyző**

Itt a következő két napirendi pontunkkal kapcsolatban egy törvényességi felhívás jött a Heves Megyei Kormányhivataltól, hogy a településnek nincs folyékony hulladék kezelésével kapcsolatos rendelete, illetve a közterületek elnevezésről és a házszámozás rendjéről szóló rendelete. Adaptáltam a szomszédos önkormányzatok rendeletét.

A Pétervásárai Szennyvíztársulás pályázatot nyújtott be a szennyvízhálózat korszrűsítésére, ennek során a tervekben szerepel, hogy a szennyvíz vezetéket Pétervásáráról kihozzuk a magtárig. Az már nem messze van Ivádtól. A jelenlegi szennyvízrendszerben van kapacitás, nincs teljesen kihasználva a rendszer. A későbbiek során, ha kiírnak rá pályázatot, akkor Ivád is rácsatlakozhat.

**Valyon László** **FIDESZ-KDNP polgármester**

Elő kell készíteni a terveket, mire lehetőségünk lenne rácsatlakozni a szennyvíz hálózatra ne akkor kelljen a terveket megcsináltatni. A településnek szüksége volna a szennyvízhálózatra.

Kérem a képviselőket , hogy kézfelnyújtással szavazzák meg a települési folyékony hulladék kezelésével kapcsolatos közszolgáltatásról szóló önkormányzati rendeletet.

A képviselők egyhangúlag, kézfelnyújtással minősített többséggel megszavazták az önkormányzati rendeletet.

**Valyon László** **FIDESZ-KDNP polgármester**

Megállapította, hogy a képviselő testület egyhangúlag minősített többséggel megszavazta a települési folyékony hulladék kezelésével kapcsolatos közszolgáltatásról szóló önkormányzati rendeletet.

**Ivád Község Önkormányzata Képviselőtestületének**

**3/2015.(II.25.) önkormányzati rendelete**

**a települési folyékony hulladék kezelésével kapcsolatos közszolgáltatásról.**

Ivád Község Önkormányzatának Képviselőtestülete (a továbbiakban: Képviselőtestület) az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5., 11., és 19. pontjában meghatározott feladatkörében eljárva, a vízgazdálkodásról szóló 1995. évi LVII. törvény 44/C. § (2) bekezdésében kapott felhatalmazás alapján a következőket rendeli el:

**I. fejezet**

**Általános rendelkezések**

**1. §**

(1) A rendelet hatálya Ivád Község teljes közigazgatási területén a közterületen meglévő közműhálózatra nem csatlakozott, a folyékony hulladékszállításba bevont, helyi közszolgáltatással ellátott ingatlanok tulajdonosaira, birtokosaira vagy használóira (a továbbiakban együtt: ingatlantulajdonos) terjed ki.

(2) A közszolgáltatás az ingatlanon összegyűjtött települési folyékony hulladék (a továbbiakban: folyékony hulladék) rendszeres elszállítására, a közszolgáltatás keretében összegyűjtött folyékony hulladék ártalmatlanítására, hasznosítását szolgáló létesítmény működtetésére, valamint a begyűjtött hulladék ártalmatlanítására és/vagy hasznosításra történő átadására terjed ki.

(3) A települési folyékony hulladékkal kapcsolatos közszolgáltatás kötelező igénybevételének célja a köztisztasággal, településtisztasággal, a közegészségüggyel, valamint a természeti környezet védelmével összefüggésben e tevékenységek kiszámítható, biztonságos és ellenőrizhető ellátása.

(4) A folyékony hulladékkal kapcsolatos közszolgáltatás teljesítésére - Ivád Község Önkormányzatával (a továbbiakban: Önkormányzat) megkötött közszolgáltatási szerződés alapján jogot szerzett Északmagyarországi Regionális Vízművek ZRt. (székhely: 3700 Kazincbarcika; Tardonai út 1. szám alatti szolgáltató (a továbbiakban: Szolgáltató) végzi.

(5) Az Ivád Község közigazgatási területén keletkező folyékony hulladék lerakására és ártalmatlanítására kijelölt lerakóhely a Szolgáltató saját üzemeltetésében lévő pétervásárai 075/6 hrsz. alatti vízjogi üzemeltetési engedéllyel rendelkező szennyvíztisztító telep.

**II. fejezet**

**Fogalmi meghatározások**

**2. §**

E rendelet alkalmazása szempontjából:

a) Közigazgatási terület: a község önkormányzatának működési területe, amely belterületből (beépített és beépítésre szánt terület) és külterületből áll.

b) Hulladékkezelési közszolgáltatás: (a továbbiakban: Szolgáltatás) a települési folyékony hulladék gyűjtésére, elszállítására, a szolgáltató rendelkezésére bocsátott folyékony hulladék ártalmatlanítására és hasznosítására irányuló tevékenység.

c) Ártalmatlanító hely: a települési folyékony hulladék ártalmatlanítására szolgáló, kizárólag erre a célra létesített és az Önkormányzat által kijelölt lerakóhely, létesítmény.

d) Települési folyékony hulladék: a háztartásokból származó folyékony hulladék, amelyet nem vezetnek el, és nem bocsátanak ki szennyvízelvezető hálózaton keresztül.

e) Közszolgáltató: Ivád Község közigazgatási területén a települési folyékony hulladékkal kapcsolatos helyi közszolgáltatás ellátására az 1. § (4) bekezdésében meghatározott, arra kizárólagosan feljogosított szolgáltató vagy szolgáltatók.

f) Ingatlantulajdonos: az a természetes vagy jogi személy, illetve jogi személyiséggel nem rendelkező szervezet, illetve tulajdonközösség, akinek vagy amelynek ingatlanán a folyékony hulladék keletkezik, függetlenül attól, hogy az ingatlan tulajdonosa, birtokosa vagy használója, a tulajdonosok, illetve használók közössége.

g) Háztartás: minden olyan ingatlan, amely a lakhatás, pihenés, üdülés célját szolgálja, a tulajdonviszonyokra tekintet nélkül.

h) Közszolgáltatási díj: az ingatlantulajdonos által a közszolgáltatás igénybevételéért a Szolgáltatónak fizetendő, az Önkormányzat jelen rendeletében meghatározott ellenérték.

**III. fejezet**

**A folyékony hulladékkal kapcsolatos közszolgáltatási feladatatok és kötelezettségek**

**A Szolgáltató kötelezettségei**

**3. §**

(1) A Szolgáltató mindenkor köteles a tulajdonos bejelentésétől számított 3 munkanapon belül a szolgáltatást elvégezni.

(2) A Szolgáltatónak a tevékenység ellátása során rendelkeznie kell a közszolgáltatás teljesítéséhez szükséges:

ügyfélszolgálati és ügyeleti feladatokat ellátó szervezettel Ivád község közigazgatási területén;

a közszolgáltatás ellátásához kapcsolódó nyilvántartási rendszerrel;

a közszolgáltatás teljesítéséhez szükséges mennyiségű és minőségű járművel, géppel, eszközzel, vagy berendezéssel, valamint a szükséges létszámú és képzettségű szakembert alkalmazni.

(3) A Szolgáltató köteles a közszolgáltatás feltételeiben, rendjében bekövetkezett változásokról az ingatlantulajdonost - a változás bekövetkezte előtt 15 nappal - írásban, vagy hirdetmény útján tájékoztatni.

**4. §**

**Adatszolgáltatási, nyilvántartási kötelezettség**

(1) A rendelet alapján a folyékony hulladékgazdálkodási közszolgáltatás igénybevételére köteles ingatlantulajdonosokról a Szolgáltató nyilvántartást vezet az azonosításához szükséges adatok feltüntetésével.

(2) Az ingatlantulajdonos a közszolgáltatási szerződés megkötéséhez szükséges, a vízgazdálkodásról szóló 1995. évi LVII. törvény (a továbbiakban: Vgtv.) 44/C. § (2) bekezdés g) pontjában meghatározott személyes adatait és - amennyiben az nem azonos a szolgáltatás igénybevételének helyével - a számlázási címet köteles a Szolgáltató felhívására, valamint személyes adatainak változását követően 15 napon belül bejelenteni.

(3) A közszolgáltatási szerződés megkötéséhez a Gazdasági társaság a közszolgáltatást igénybevevő nevét, adószámát, cégbírósági bejegyzés számát, a közszolgáltatás igénybevételének helyét, valamint a számlázási és postázási címet köteles a Szolgáltató rendelkezésére bocsátani.

(4) A Szolgáltató megteremti és fenntartja az adatkezelés személyi és tárgyi feltételeit, gondoskodik az adatok biztonságáról, meghatározza azokat az eljárási szabályokat, amelyek az adat- és titokvédelmi szabályok érvényre juttatásához szükségesek.

(5) A Szolgáltató nyilvántartásában a természetes személyek esetében az információs önrendelkezési jogról és az információs szabadságról szóló 2011. évi CXII. törvény alapján a természetes személyazonosító adatokat (név, anyja neve, születési hely, születési idő, lakcím), valamint mindazon adatokat tarthatja nyilván, illetve kezelheti, amelyeket az ingatlanhasználó bejelentett.

(6) A Szolgáltató az ingatlanhasználó személyes adatait a szerződéses viszony létrejöttétől annak megszűnéséig, díjhátralék esetén a tartozás fennállásáig kezelheti. A szerződéses viszony, vagy díjhátralék megszűnését követően a Szolgáltató a kezelt adatokat megsemmisíti.

(7) A Szolgáltató a feladatának ellátása érdekében nyilvántartott adatokat - település jegyzőjének kivételével - harmadik félnek nem adhatja ki.

**Az ingatlantulajdonos kötelezettségei**

**5. §**

(1) Az ingatlantulajdonos köteles az ingatlanán keletkező, vagy onnan származó, az ideiglenes tárolásra szolgáló (közműpótló) létesítmények, berendezések ürítésből származó, illetve közműhálózatba nem vezetett folyékony hulladékot - külön jogszabályban meghatározott műszaki és közegészségügyi előírások, illetve az ingatlan tulajdonosára vonatkozó hatósági előírások szerint - gyűjteni.

(2) Az ingatlan tulajdonosa az (1) bekezdés szerint gyűjtött folyékony hulladék tekintetében a közszolgáltatást igénybe venni, a folyékony hulladékot a jelen rendelet 1. § (4) bekezdésében megjelölt Szolgáltatónak átadni és részére a rendelet szerinti közszolgáltatási díjat megfizetni.

(2) Az ingatlan tulajdonosa csak a jelen rendeletben kijelölt Szolgáltató települési folyékony hulladék gyűjtésre, elszállítására és ártalommentes elhelyezésére irányuló közszolgáltatási tevékenységét veheti igénybe, más arra jogosulatlan személyt nem.

(3) A folyékony hulladék elszállítását az ingatlantulajdonosnak kell a közszolgáltatónál megrendelni, melynek a Szolgáltató köteles 3 munkanapon belül eleget tenni.

(4) A települési folyékony hulladékkal kapcsolatos közszolgáltatás igénybevételéért az ingatlan tulajdonosa díjat köteles fizetni.

(5) Az ingatlantulajdonos köteles a közszolgáltatás elvégzéséhez szükséges feltételeket biztosítani.

(6) Amennyiben az ingatlan tulajdonosi, használati viszonyaiban változás következik be, úgy az új tulajdonos, vagy használó a korábbi tulajdonossal egyetemlegesen köteles a változás tényét 15 napon belül írásban bejelenteni a Szolgáltatónak. A változás bejelentésével egyidejűleg az új tulajdonos és a Szolgáltató között a közszolgáltatási szerződés létrejön.

**IV. fejezet**

**A települési folyékony hulladékkal kapcsolatos közszolgáltatás díja**

**6. §**

(1) A települési folyékony hulladékkal kapcsolatos közszolgáltatás igénybevételéért az ingatlan tulajdonosa díjat köteles fizetni.

(2) A szolgáltatási díj a Vgtv. 44/D. § (6) bekezdésében foglaltak figyelembevételével kéttényezős. A díj legmagasabb mértékét a rendelet 1. melléklete tartalmazza.

(3) A közszolgáltatás díját tartalmazó számla adataival, illetve összegszerűségével kapcsolatban az ingatlantulajdonos a Szolgáltatónál kifogást emelhet, melynek a számla kiegyenlítésével kapcsolatban halasztó hatálya nincs.

(4) Az írásban tett kifogásra, a Szolgáltató 30 napon belül írásban köteles válaszolni. Ha a Szolgáltató a túlszámlázással egyetért, a túlszámlázott összeget 15 napon belül köteles visszafizetni.

(5) Az ingatlantulajdonost terhelő hulladékkezelési közszolgáltatás díjának hátraléka adók módjára behajtható köztartozás. A közszolgáltatás díj hátralékának kezelésére a Vgtv. 44/E. §-ában foglaltak az irányadóak.

**A közszolgáltatási szerződés létrejötte, tartalmi elemei**

**7. §**

(1) A helyi kötelező közszolgáltatásra vonatkozó közszolgáltatási szerződés létrejön:

a) a Szolgáltatónak a közszolgáltatás ellátására vonatkozó rendelkezésre állási készségének bizonyításával, és a közszolgáltatás első igénybevételével, vagy

b) a közszolgáltatás igénybevételére irányuló szerződés írásba foglalásával.

(2) A közszolgáltatási szerződés tartalmi elemei:

a) a felek megnevezése és

aa) magánszemélyek esetén a közszolgáltatást igénybe vevő 4. § (5) bekezdésében meghatározott azonosító adatai (amennyiben a közszolgáltatást igénybe vevő nem tulajdonosa az ingatlannak, úgy az ingatlantulajdonos megnevezése és azonosító adata is),

ab) Gazdálkodó szervezetek esetén a közszolgáltatást igénybe vevő 4. § (3) bekezdésében meghatározott azonosító adatai;

b) a szerződés tárgya;

c) a közszolgáltatás megkezdésének időpontja, a szerződés időbeli hatálya;

d) a közszolgáltatás díja;

e) a közszolgáltatási díj megállapításának, számlázásnak és megfizetésének módja;

f) a közszolgáltatás teljesítésének feltétele;

g) egyéb, a szerződő felek által lényegesnek tartott feltételek.

**Hatályba léptető rendelkezések**

**8. §**

(1) A rendelet a kihirdetését követő napon lép hatályba.

(2) A rendelet hatálybalépésével egyidejűleg hatályát veszti Ivád Község Önkormányzatának 14/2000. (XII. 20.) önkormányzati rendelete.

Ivád, 2014. február 24.

**Valyon László Dr. Varga Attila**

**FIDESZ-KDNP jegyző**

**polgármester**

**1. melléklet a 3/2015. (II.25.) önkormányzati rendelethez**

A települési folyékony hulladékkezelés közszolgáltatási díjának legmagasabb mértéke:

1. Alapdíja: 3.960,-Ft/alkalom+ÁFA

2. Ürítési díja: 2.705,49,-Ft/m3+ÁFA

Az ürítési díj tartalmazza a környezetterhelési díjat is.

**3. napirendi pont:**

Az Önkormányzat a közterületek elnevezéséről és házszámozás rendjéről szóló rendelet megtárgyalása

**Dr Varga Attila jegyző**

Ez is egy törvényességi felhívás keretében történik, azét is volt rá szükség, mert az önkényuralmat jelképező utcaneveket is át kell nevezni. Ivádon ilyen nincs. Kell egy házszám rendelet. Maga az utcanév tábla elkészítésének a költsége az önkormányzatot terhelje, ha le kell cserélni, a házszám táblák pedig a lakosokat. Az utcanév táblákat is meg kell csináltatni. A kereszteződésekben látni kell az utcanév táblákat.

**Valyon László** **FIDESZ-KDNP polgármester**

Megkérdezte, hogy ehhez a témához van-e valakinek hozzászólása. Mivel nem volt kérte, hogy szavazzák meg a rendeletet.

A képviselők egyhangúlag, **kézfelnyújtással minősített többséggel** megszavazták az önkormányzati rendeletet.

**Valyon László** **FIDESZ-KDNP polgármester**

Megállapította, hogy a képviselő testület egyhangúlag minősített többséggel megszavazta a közterületek elnevezéséről és a házszámozás rendjéről szóló önkormányzati rendeletet.

**Ivád Község Önkormányzata Képviselőtestületének**

**4/2015.(II.25.) önkormányzati rendelete**

**a települési folyékony hulladék kezelésével kapcsolatos közszolgáltatásról.**

Ivád Község Önkormányzatának Képviselőtestülete az Alaptörvény 32. cikk (2) bekezdésében meghatározott feladatkörében eljárva, a Magyarország helyi önkormányzatairól szóló 2011. évi CLXXXIX. törvény 143. § (3) bekezdésében foglalt felhatalmazás alapján a közterületek elnevezéséről és a házszámozás rendjéről a következőket rendeli el:

**I. FEJEZET**

**ÁLTALÁNOS RENDELKEZÉSEK**

**A rendelet hatálya, célja**

**1. §**

(1) A rendelet célja a település házszámozásának egységes rendjének biztosítása, ennek során a helyi sajátosságok, igazgatási, földrajzi, illetve történelmi szempontok érvényesítése.

(2) A rendelet hatálya Ivád község közigazgatási területre terjed ki.

(3) Új közterületet elnevezni, új házszámot megállapítani, valamint a korábban megállapított közterületnevet és házszámot megváltoztatni csak a rendelet szabályai szerint lehet.

**Értelmező rendelkezések**

**2. §**

E rendelet alkalmazása szempontjából:

(1) Közterület: az épített környezet alakításáról és védelméről szóló 1997. évi LXXVIII. törvény szerinti közterület.

(2) Közterületnév: a magyarországi hivatalos földrajzi nevek megállapításáról és nyilvántartásáról szóló 303/2007.(XI.14.) Kormányrendelet szerinti közterületnév.

(3) Közterület elnevezése: a közterület nevéből és a közterület közlekedési vonatkozású meghatározásából (út, utca, tér, park, köz, sor, sétány stb.) áll.

(4) Házszám: olyan számmal, számmal és betűvel meghatározott azonosító jel, amely az ingatlan-nyilvántartásban helyrajzi számmal jelölt ingatlanhoz tartozik, és amely az ingatlan természetbeni beazonosítását szolgálja.

**II. FEJEZET**

**A KÖZTERÜLETEK ELNEVEZÉSÉRE VONATKOZÓ SZABÁLYOK**

**A közterületek elnevezésének általános szabályai**

**3. §**

(1) Minden közterületet el kell nevezni, kivéve a mezőgazdasági célú, és a lakosságot nem érintő külterületi utakat. A közterületek nevének megállapítása és megváltoztatása Ivád Községi Önkormányzat Képviselőtestületének hatáskörébe tartozik.

(2) Az újonnan létesített közterület nevét a létrejöttét követő egy éven belül kell megállapítani.

(3) Az elnevezett közterület természetes folytatásaként létesülő új útszakasz külön elnevezési eljárás nélkül a már elnevezett közterület nevét veszi fel.

(4) Közterület elnevezését a megállapításától számított 10 éven belül nem lehet megváltoztatni.

(5) Ha egy közterület, utca a településrendezés, beépítés következtében két vagy több részre tagozódik, egységes utcaként megszűnik, az elkülönült utcarész(ek)nek - az elkülönüléstől számított egy éven belül - más nevet kell adni.

**4. §**

(1) A közterület elnevezésénél figyelemmel kell lenni Ivád község jellegére, történelmére, hagyományaira, földrajzi sajátosságaira. Az elnevezés lehetőleg utaljon a közterületnek, utcának a településen belüli elhelyezkedésére, és helytörténeti vonatkozásaira.

(2) A közterület elnevezése során törekedni kell arra, hogy az elnevezés rövid és közérthető, és a magyar nyelvhelyesség szabályainak megfelelő legyen.

(3) A település közigazgatási területén több azonos elnevezésű közterület, utca nem lehet.

(4) Közterületet, utcát személyről, tárgyról, állatról, növényről, történelmi eseményről, földrajzi névről vagy fogalomról lehet elnevezni. A személyről történő elnevezés során törekedni kell arra, hogy az elnevezés olyan személynek állítson emléket, aki:

a) a társadalmi élet bármely területén kimagasló érdemeket szerzett,

b) élete, munkássága valamely módon Ivád községhez kötődik.

(5) Élő személyről közterületet elnevezni nem lehet.

**A közterületek elnevezésének, az elnevezés módosításának eljárási szabályai**

**5. §**

(1) A közterület, utca nevének megállapítása, vagy megváltoztatása Ivád Község Önkormányzat Képviselőtestületének hatáskörébe tartozik.

(2) A közterületnév megállapítását vagy megváltoztatását írásban kezdeményezheti:

a) a polgármester;

b) a Képviselőtestület bizottsága;

c) a helyi önkormányzat képviselője;

d) Ivád község közigazgatási területén bejelentett lakcímmel rendelkező állampolgár;

e) Ivád község közigazgatási területén ingatlannal, székhellyel, telephellyel rendelkező jogi személy.

**6. §**

Az elnevezésre vonatkozó előterjesztést annak Képviselőtestület elé történő benyújtása előtt 8 napra az Önkormányzat hirdetőtábláján ki kell függeszteni, és a www.ivad.hu honlapon közzé kell tenni. Az elnevezéssel kapcsolatban a közzététel időtartama alatt benyújtott észrevételeket a képviselőtestületi előterjesztéshez mellékelni kell.

**7. §**

(1) A közterület elnevezésével kapcsolatos döntést az Önkormányzat hirdetőtábláján ki kell függeszteni, és a www.ivad.hu honlapon közzé kell tenni, továbbá a döntésről értesíteni kell a Járási Hivatal Okmányirodáját, az illetékes földhivatalt, a helyi rendőrkapitányságot, postahivatalt, katasztrófavédelmi-szervet, egészségügyi szolgáltatókat, mentőállomást, köznevelési intézményeket, illetve közmű-szolgáltatókat és a cégbíróságot.

(2) A közterület megszűnésével a közterület neve külön Képviselőtestületi döntés nélkül megszűnik.

(3) A közterület elnevezésének megváltozása esetén a régi elnevezést feltüntető névtáblákat, a változásról szóló döntést követő egy évig, átlós vonallal áthúzva az eredeti helyén kell hagyni. Az új elnevezést feltüntető névtáblákat közvetlenül a régi fölött vagy alatt kell elhelyezni.

**8. §**

**A közterületi névtáblák elhelyezésének szabályai**

(1) A közterületek nevét jól látható módon, névtáblán kell feltüntetni.

(2) A közterületek névtábláit a saroktelek kerítésén, ennek hiányában a saroképületen, vagy külön tartószerkezeten kell elhelyezni.

(3) A névtábla kihelyezésével érintett ingatlan tulajdonosa vagy használója a névtábla kihelyezését tűrni köteles.

(4) A névtáblák kihelyezéséről, karbantartásáról, szükség szerinti cseréjéről az Önkormányzat gondoskodik.

**III. FEJEZET**

**A HÁZSZÁM MEGÁLLAPÍTÁSÁRA VONATKOZÓ SZABÁLYOK**

**A házszámozással érintett ingatlanok és jelölésük rendje**

**9. §**

(1) A névvel ellátott közterületeken, utcákon - kül- és belterületen egyaránt - házszámmal kell ellátni az ingatlanokat. Az egymástól elkülönülő közterületen több ingatlan azonos számmal nem jelölhető.

(2) A házszám arab egész szám.

(3) Az ingatlanok számozását a jövőben lehetőleg úgy kell kialakítani, hogy a számok a település központjától kifelé haladva növekedjenek és az utca bal oldalán a páratlan, jobb oldalán a páros számok legyenek. Amennyiben ez a megoldás nem alkalmazható, az érintett közterület számozását a magasabb rendű közút irányából kell megkezdeni. Ahol erre lehetőség van, az utca azon részén kell folytatni a házszámozást, ahol már kialakult az ingatlanok számozása.

(4) Saroktelek esetében csak annak az oldalnak kell házszámot adni, amelyen a gyalogos közlekedésre alkalmas kapubejárat van.

(5) Az ingatlanok számozásánál kisegítő jelzésként - amennyiben ez szükséges - alátörés és betűk együttesen is alkalmazhatók.

**10. §**

(1) Az ingatlanok házszámának megállapítása ügyében a jegyző jár el.

(2) A házszámok és azok változásaira irányuló eljárás hivatalból, illetve annak a személynek a kérelmére indul, akinek ehhez jogos érdeke fűződik.

(3) A jegyző határozata alapján azok, akik az érintett ingatlanra vonatkozóan lakcímmel rendelkeznek, kötelesek megváltozott lakcímüket 30 napon belül hivatalos okmányaikon átvezettetni, illetve az ingatlan-nyilvántartásba bejegyeztetni.

(4) Az ingatlan házszámának megváltoztatása különösen akkor indokolt, ha:

a) az ingatlan házszáma a hivatalos nyilvántartásában nem szerepel, csak helyrajzi számmal meghatározott;

b) több ingatlan azonos utcanévvel és azonos házszámmal szerepel a hivatalos nyilvántartásban;

c) az ingatlan egyedi számszerű megjelölése nem a kialakult növekvő számsorban található;

d) ingatlan megosztására, vagy összevonására kerül sor.

(5) A kialakult számozás után megosztott ingatlanok eredeti (alátörés nélküli) sorszáma megszűnik, s az újonnan kialakított telkek számának megfelelően, a számsor növekedésének irányában /a /b /c stb. alátörést kap.

(6) A kialakult számozás után egyesített ingatlanok megtartják az eredeti sorszámukat.

(7) A házszám megállapításáról szóló határozatot az érintett ingatlannal rendelkezni jogosultakon túl közölni kell a 7. §-ban meghatározott szervekkel, valamint az ingatlannal közvetlenül határos ingatlan tulajdonosaival.

**Házszámtábla elhelyezésének szabályai**

**11. §**

(1) A házszámtáblát az ingatlan utcafronti kerítésére, vagy házfalára, az utcáról jól látható módon kell az ingatlan használójának, kezelőjének, ennek hiányában a tulajdonosának - a házszám megállapításától, vagy az ingatlan feletti rendelkezési jog megszerzésétől számított 30 napon belül - elhelyezni.

(2) A házszámtábla beszerzéséről, kihelyezéséről, olvasható állapotban tartásáról, szükség szerinti cseréjéről, megrongálódása esetén pótlásáról és karbantartásáról az (1) bekezdés szerinti kötelezett saját költségén köteles gondoskodni.

(3) Amennyiben a jegyző által az adott ingatlanra megállapított házszám nem egyezik meg az ingatlanon elhelyezett házszámmal, a tulajdonos a lakcímrendezésre felhívást tartalmazó levél kézhezvételétől számított 30 napon belül köteles a helyes házszámot az ingatlanán elhelyezni.

(4) A házszámozásra vonatkozó eljárási rendre a közigazgatási hatósági eljárás és szolgáltatás általános szabályairól szóló 2004. évi CXL. törvény rendelkezéseit kell alkalmazni.

**IV. FEJEZET**

**ZÁRÓ ÉS ÁTMENETI RENDELKEZÉSEK**

**12. §**

Ez a rendelet 2015. március 1. napján lép hatályba, azzal, hogy a rendeletet a hatályba lépését követően indult eljárásokban kell alkalmazni.

Ivád, 2015. február 24.

**Valyon László Dr. Varga Attila**

**FIDESZ-KDNP jegyző**

**polgármester**

**4. napirendi pont**

Az önkormányzat szociális rendeletének megtárgyalása

**Dr. Varga Attila jegyző**

A rendeletben két változás lenne. Az 1. számú mellékletben kértünk árajánlatot a Fekete Rózsa Temetkezési Szolgálktatótól a legolcsóbb temetési költségekre vonatkozóan. A hamvasztás urna átadással az 35.000.- Ft,+ ÁFA, az Urna temetéssel együtt 95.250.- Ft áfával, a koporsós temetéshez kellékek az 50.000.- Ft + áfa, a koporsós temetés az 114.300.- Ft áfástól. Illetve ha kórházban hal meg valaki, akkor plussz költség az öltöztetés 12.000.- Ft. és a 6.000.- Ft-os hűtési díj.

Az 1. oldal 3 paragrafus 2. bekezdésébe az étkeztetést is bele raktuk, ami polgármesteri hatáskör. A polgármesternél lenne eldöntve, eseti segély, a temetési segély, és a köztemetés.

Testület hatásköre az ápolási támogatás, egészségi állapot megőrzését jelentő szolgáltatások költségeihez való hozzájárulást, illetve Bursa Hungarica.

Lényegében a támogatási formák megmaradnának, csak másképp lenne elnevezve.

Az igénylés feltételei részletezve van a rendeletben. A lakhatási támogatás egységesen 5.000.- Ft lenne, méltányosabb az egységes összeg alkalmazása. Ugyan úgy 1 évre lenne megállapítva.

Az ápolási támogatás szigorúbb feltétellel lenne megállapítva. Csak azoknak lehetne juttatni, akiknek nincs semmiféle kereső tevékenysége. A havi összeg 23.600.- Ft Egy évre kell megállapítani. Nincs rá állami támogatás. Éves szinten elég magas összeget jelent ez az önkormányzatnak.

Rendkívüli települési támogatás a polgármester hatásköre, ez egyszeri támogatás, lehet pénzben, vagy természetben nyújtani a támogatást.

Az egészségi állapot megőrzését jelentő szolgáltatások költségeihez való hozzájárulási ellátásnál a gyógyszerész által leigazolt költséget fogadjuk el.

**Valyon László** **FIDESZ-KDNP polgármester**

Megkérdezte, hogy a szociális rendelethez van-e valakinek hozzászólása. Mivel nem volt kérte, hogy szavazzák meg a rendeletet.

A képviselők egyhangúlag, kézfelnyújtással minősített többséggel megszavazták az szociális rendeletet.

**Ivád Község Önkormányzata Képviselőtestületének**

**5/2015.(II.25.) önkormányzati rendelete**

**a pénzbeli és természetbeni támogatások rendszeréről, valamint a személyes gondoskodást nyújtó szociális gyermekvédelmi ellátási formák szabályairól**

Ivád Község Önkormányzat Képviselő-testülete (a továbbiakban: Képviselőtestület) a szociális biztonság megteremtésére és megőrzése érdekében – az önhibájukon kívül – szociális segítségre szoruló polgárokért érzett felelősségtől indíttatva a – az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. (1) bekezdés 8. és 8a. pontjában meghatározott eredeti jogalkotói hatáskörében eljárva, a szociális igazgatásról és szociális ellátásokról szóló 1993. évi III. törvény (a továbbiakban: Szt.) 92. § (1) bekezdés b) pontjában, 132. § (4) bekezdés g) pontjában, valamint a gyermekek védelméről és a gyámügyi igazgatásról szól 1997. évi XXXI. törvény (a továbbiakban: Gyvt.) 29. §-ában kapott felhatalmazás alapján a következőket rendeli el:

**I. Fejezet**

**Általános rendelkezések**

**A rendelet célja**

**1.§**

A rendelet célja, hogy a szociális biztonság megteremtése és megőrzése érdekében szabályozza a pénzbeli és természetbeni juttatások, valamint a szociális ellátások igénybevételének helyi szabályait, rendelkezzék a szociális és gyermekjóléti szolgáltatások igénybevételének jogosultságáról, mértékéről, igénybevételük módjáról és térítési díjairól.

**A rendelet hatálya**

**2.§**

A rendelet hatálya kiterjed Ivád község közigazgatási területén élő, Szt. 3. § (1)-(3) bekezdéseiben meghatározott személyekre, illetve az Szt. 92. § (2) bekezdése alapján személyes gondoskodást igénybevevő személyekre.

**3.§**

(1) A rendeletben meghatározott szociális, és gyermekjóléti feladat- és hatásköröket a (2) bekezdésben foglaltak kivételével a Képviselő-testület gyakorolja.

a) évente rendeletében szabályozza az önkormányzat, vagy a társulásban fenntartott személyes gondoskodást valamint a gyermekvédelmi és gyermekjóléti szolgáltatást nyújtó ellátások, intézmények intézményi térítési díját;

b) dönt a személyes gondoskodást, valamint a gyermekvédelmi és gyermekjóléti szolgáltatást nyújtó alapellátások ellátási szerződés alapján történő biztosításáról;

c) gyakorolja az intézmények fenntartójának irányítási jogkörét az önkormányzati intézmények vonatkozásában;

d) évente értékeli a gyermekjóléti, gyermekvédelmi feladatok ellátását.

e) az ápolási támogatás, az egészségi állapot megőrzését jelentő szolgáltatások költségeihez való részbeni hozzájárulást, a Bursa Hungarica Felsőoktatási Önkormányzati Ösztöndíjpályázati támogatást.

(2) A Képviselőtestület

a) a létfenntartási gondok enyhítésére, az elhunyt személy eltemettetésének költségeihez való hozzájárulásra vonatkozó települési támogatás megítélését, illetve a köztemetési hatásköröket és az étkeztetést a polgármesterre;

b) a lakhatás költségeihez való hozzájárulás elbírálását a jegyzőre

ruházza át.

(2) Az e rendelet személyes gondoskodást nyújtó szociális alapellátások, és gyermekjóléti ellátások biztosítása a Pétervásárai Többcélú Kistérségi Társulás által fenntartott „Aranykapu” Kistérségi Humán Szolgáltató Központ (a továbbiakban: Intézmény) útján történik.

**II. Fejezet**

**Eljárási rendelkezések**

**4. §**

E rendelet alkalmazása során a támogatásra, vagy ellátásra (a továbbiakban: ellátás) való jogosultság, a jogosultat érintő jog és kötelezettség megállapítására, továbbá a hatósági ellenőrzésére a közigazgatási hatósági eljárás és szolgáltatás általános szabályairól szóló, 2004. évi CXL tv. (a továbbiakban: Ket.) rendelkezéseit kell alkalmazni, az Szt.-ben meghatározott eltérésekkel.

**5. §**

Az ellátásban részesülő a jogosultság feltételeit érintő lényeges tények, körülmények - pld. anyagi, jövedelmi helyzetének - megváltozásáról köteles - a változást követő 15 napon belül – a Pétervásárai Közös Önkormányzati Hivatalnál (a továbbiakban: Hivatal) bejelenteni.

**6. §**

(1) Az ellátások iránti - a 63/2006. (III. 27.) Korm. rendelet melléklete szerinti, az igényelt ellátás típusának megfelelő - kérelmet, valamint vagyonnyilatkozatot, és egyéb iratot, a jövedelem-igazolással együtt – a Hivatalnál kell benyújtani, de az ellátások hivatalból is megállapíthatóak.

(2) A rendelet 27. § b) – d) pontjaiban meghatározott szociális alapszolgáltatás iránti kérelmet az Aranykapu Intézmény vezetőjéhez lehet szóban vagy írásban előterjeszteni, a jogszabály által előírt formanyomtatványon.

(3) Az ellátásra való jogosultság elbírálásához a kérelmezőnek igazolnia kell:

a) a kérelmező által igényelt ellátás jogosultsági feltételeire vonatkozó adatokat, nyilatkozatokat,

b) az Szt. 18. § a) - l) pontjában szereplő adatait, továbbá

c) a jövedelmet igazoló dokumentumokat.

(3) Halaszthatatlan, rendkívüli körülmény bekövetkezése, fennállása esetén a kérelmező az igazolásokat utólag is benyújthatja.

(4) A jogosultság megállapításakor a jövedelemvizsgálat során az Szt. 10. § (2)–(5) bekezdéseiben foglaltak szerint kell eljárni.

(5) A Hivatal, illetve a 27. § b) –d) pontjaiban meghatározott szociális alapszolgáltatások tekintetében az Intézmény a beadott kérelmeket gyűjti, döntésre előkészíti, mely során az igazolások, a nyilatkozatok szabályszerűségét ellenőrzi.

(6) A benyújtott igazolások, nyilatkozatok tartalmának ellenőrzése végett a Hivatal, illetve Intézmény megkeresheti:

a) az illetékességgel rendelkező adóhatóságot;

b) a polgárok személyi adatait és lakcímét nyilvántartó szervet;

c) közlekedési igazgatási hatóságot;

d) az igazolást kiállító szervet, munkáltatót.

**7. §**

(1) Az ellátások biztosítását megelőzően a kérelmező vagyoni, szociális és lakáskörülményeiről - szükség esetén - a Hivatal, illetve a 27. §-ban meghatározott szociális alapszolgáltatások tekintetében az Intézmény környezettanulmányt készít.

(2) Nem kell környezettanulmányt felvenni, ha a kérelmező életkörülményei a Hivatal, illetve a 27. §-ban meghatározott szociális alapszolgáltatások tekintetében az Intézmény előtt ismertek.

(3) Amennyiben a kérelmező a 6. §-ban foglalt kötelezettségeinek nem tesz eleget a megadott határidőre, a szükséges környezettanulmány felvételét nem teszi lehetővé, kérelmét el kell utasítani.

**8.§**

(1) Ha az ellátásra vonatkozó igényt jogerősen megállapítják, az ellátás a kérelem benyújtásától esedékes, kivétel azon ellátások esetében, ahol e rendelet eltérően mást ír elő.

(2) A megállapított pénzbeli ellátások 15 napon belül kerülnek kifizetésre, míg a rendszeres ellátásokat - havonta utólag - minden hónap 5. napjáig kell kifizetni a jogosult részére, melyről a jegyző gondoskodik.

(3) A Képviselő-testület az ellátások igénylése során az elektronikus ügyintézés lehetőségét kizárja.

**Jogosulatlanul igénybe vett ellátás megtérítése**

**9. §**

A jogosulatlanul igénybe vett, e rendeletben meghatározott ellátás megszüntetése és visszafizetése tekintetében az Sztv. 17. §-ban meghatározott rendelkezések az irányadóak azzal, hogy a Képviselő-testület – méltányosságból **–** csak annak az összegnek a megtérítését engedheti el, illetőleg csökkentheti, amelyet saját pénzalapja terhére fedezett. E méltányosság csak akkor gyakorolható, ha a kötelezett megélhetését súlyosan veszélyeztetné a teljes mértékű visszafizetési kötelezettség teljesítése.

**III. Fejezet**

**A települési támogatások formái**

**10. §**

(1) A rendelet 3.§-ában arra felhatalmazott szerv létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére az alábbi pénzbeli vagy természetbeni ellátásokat nyújthatja:

a) ápolási támogatás;

b) az egészségi állapot megőrzését jelentő szolgáltatások költségeihez való részbeni hozzájárulás;

c) a létfenntartási gondok enyhítésére szolgáló eseti és rendkívüli települési támogatás;

d) a lakhatás költségeihez,

e) az elhunyt személy eltemettetésének költségeihez való hozzájárulás

f) köztemetés.

(2) A pénzbeli ellátások felhasználását a Hivatal ellenőrizheti.

(3) A megállapított támogatás folyósítása elsősorban az ügyfél folyószámlájára történő átutalással történik.

**Lakhatás költségeihez való hozzájárulás**

**11. §**

(1) A rendelet 3. §-ában meghatározott, hatáskörrel rendelkező szerv a település közigazgatási területén azon rászorult személyeknek, családoknak, az általuk lakott lakás vagy nem lakás céljára szolgáló helyiség fenntartásával kapcsolatos rendszeres kiadásaik viseléséhez, lakhatás költségeihez való hozzájárulás (a továbbiakban: lakhatási támogatás) formájában támogatást biztosít.

(2) A lakhatási támogatás feltétele, hogya tulajdonosnak vagy bérlőnek a háztartásában az egy főre jutó havi jövedelem nem haladhatja meg az öregségi nyugdíj mindenkori legkisebb összegének 250 %-át.

(3) Nem jogosult lakhatási támogatásra

a) aki albérlőt tart, vagy más módon hasznosítja a lakását;

b) olyan jogcímnélküli lakáshasználó, aki elhelyezésre nem jogosult;

c) akinek a lakásbérleti, vagy tulajdonjogára vonatkozóan tartási, életjáradéki vagy öröklési szerződése áll fenn;

d) aki a bérleti szerződésben vállalt rendeltetésszerű lakáshasználattal kapcsolatos szabályokat, vagy az emberi együttélés szabályait nem tartja be.

(4) A lakhatási támogatás összege havonta 5.000,-Ft.

**12. §**

(1) A lakhatási támogatást egy évre kell megállapítani.

(2) A lakhatási támogatás a kérelmezőt a kérelem benyújtása hónapjának első napjától illeti meg.

(3) A lakhatási támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától.

(4) A (3) bekezdés alkalmazásában külön lakásnak kell tekintetni a társbérletet, az albérletet és a jogerős bírói határozattal megosztott lakás részeit.

**Ápolási támogatás**

**13. §**

(1) A rendelet 3. §-ában arra felhatalmazott, hatáskörrel rendelkező szerv ápolási támogatást állapíthat meg Ivád község közigazgatási területén lakóhellyel rendelkező és életvitelszerűen a városban lakó nagykorú közeli hozzátartozónak,

a) aki 18. életévet betöltött tartós beteg személy gondozását, ápolását végzi,

b) kora, egészségi állapota alapján alkalmas az ápolt személy gondozási és ápolási igényére tekintettel a feladat ellátására,

c) aki az ápolás előtt minimum 3 hónappal megelőzően a (2) bekezdésében meghatározott tevékenységet folytatott, és az ápolás miatt a keresőfoglalkozását nem tudja folytatni, valamint

d) a családjában az egy főre jutó jövedelem nem haladja meg az öregségi nyugdíj mindenkori legkisebb összegének 200 %-át, és vagyonnal nem rendelkezik, és

e) nem jogosult az Szt. 41. §-a alapján ápolási díjra, illetve nem részesül méltányossági ápolási díjban.

(2) Az Szt. 42. § (1) bekezdés d) pontjában meghatározott tevékenység kivételével, ápolási díj megállapításához figyelembe vehető keresőtevékenységek:

- jövedelemszerző tevékenység;

- álláskeresési támogatás;

- munkanélküli, vagy társadalombiztosítási ellátás;

- nyugellátás;

- gyermekek gondozása címén folyósított ellátások időtartama;

- súlyos fogyatékos beteg ápolására tekintettel kapott korábbi ápolási díj időtartama.

(3) Az eljárás során vizsgálni kell, hogy van-e az ápolt személynek más olyan közeli hozzátartozója, aki az ápolást el tudja látni, illetve, hogy az ápolási szükséglet más módon, szociális vagy egészségügyi szolgáltatás keretében megoldható-e, valamint, hogy az ápoló és az ápolt között tartási, életjáradéki vagy öröklési szerződés nem áll-e fenn.

**14. §**

(1) Az ápolási támogatás havi összege a központi költségvetésről szóló törvényben meghatározott alapösszeg 80 %-a.

(2) Amennyiben az ápolási támogatásra való jogosultság feltételei a 13. §-nak megfelelően fennállnak, az ápolási támogatást egy évre kell megállapítani.

(3) Az ápolási támogatás a jogosultság lejártát követően új kérelemre - a 13. § (1)-(3) bekezdésekben előírt vizsgálat után - ismételten megállapítható. Az ápolási támogatás ismételt megállapítása előtt a 15. § (1) bekezdésben előírtakat vizsgálni kell.

**15. §**

(1) Az ápolói kötelezettségét az ápoló abban az esetben teljesíti, ha

a) az ápolt személyt az életvitel szerinti tartózkodási helyén naponta gondozza;

b) gondoskodik az egészségügyi ellátások igénybevételéről (a beteget egészségügyi intézménybe kíséri, szállítja, az orvost kihívja, a gyógyszereit kiváltja, az alapvető háziápolási feladatokat elvégzi, stb.);

c) gondoskodik az ápolt élelmezéséről, tisztálkodásáról;

d) a lakást és az ápolt ruházatát, lakókörnyezetének higiéniás körülményeit rendben tartja;

e) gondoskodik az ápolt személy oktatási, nevelési, szociális intézménybe, rehabilitációs foglalkoztatásra történő eljutásáról;

f) lehetővé teszi az ápolás körülményeinek ellenőrzését a hatóság emberei számára.

(2) Az ápoló az (1) bekezdésben meghatározott kötelezettségei nem megfelelő teljesítéséről helyszíni szemle alapján jegyzőkönyvet kell készíteni. A jegyzőkönyvben rögzíteni kell, hogy az ápoló a kötelezettséget mely időponttól nem teljesítette.

**16. §**

Amennyiben az ápoló az ápolási díjra nem jogosult

a) a támogatást kizáró rendszeres pénzellátásra való jogosultság megszerzése vagy keresőtevékenység létesítése miatt, a támogatást a jogosultság megszerzésének napjától;

b) az ápolás nem megfelelő teljesítése miatt, az ennek tényét megállapító jegyzőkönyvben rögzített időponttól;

c) egyéb ok miatt (az ápoló vagy az ápolt személy kérésére), az ok bekövetkezését követő hónap első napjától;

d) ápolt vagy ápoló halálát követő hónap első napjától;

e) az ápolást végző vagy az ápolt személy lakcíme megváltozik, a változást követő hónap első napjától,

kell az ápolási támogatás folyósítását megszüntetni.

**Rendkívüli települési támogatás**

**17. §**

(1) Rendkívüli települési támogatás állapítható meg, annak a létfenntartási gondokkal küzdő személynek, akinek a családjában az egy főre jutó jövedelem nem haladja meg az öregségi nyugdíj mindenkori legkisebb összegének 200 %-át, és

a) aki önmaga, illetve családja létfenntartásáról más módon gondoskodni nem tud, vagy

b) aki alkalmanként jelentkező, nem várt többletkiadások miatt anyagi segítségre szorul, vagy

c) aki gyermeke(i) hátrányos helyzete miatt anyagi segítségre szorul.

(2) A rendkívüli települési támogatás adható alkalmanként vagy havi rendszerességgel.

(3) A (1) bekezdésben meghatározott jövedelem vizsgálata nélkül adható rendkívüli települési támogatás az (1) bekezdés b) pontjában meghatározott esetekben.

Többletkiadások különösen:

- betegség;

- haláleset;

- elemi kár bekövetkezése;

- válsághelyzetben lévő várandós anya gyermeke megtartása érdekében történt kiadások;

- iskoláztatás biztosítása;

- gyermek fogadásának előkészítése;

- nevelésbe vett gyermek családjával való kapcsolattartása;

- a gyermek családba való visszakerülésének elősegítéséhez kapcsolódó kiadások.

(4) A rendkívüli települési támogatás alkalmankénti egyszeri összege nem haladhatja meg a 20.000.- Ft-ot, a (3) bekezdésben meghatározott esetben a 40.000,-Ft-ot.

(5) A rendkívüli települési támogatás utalvány formájában is kiadható. Rendkívüli települési támogatás 1 naptári éven belül egy háztartásban élő családnak legfeljebb 2 alkalommal adható.

(6) A rendkívüli települési támogatás természetbeni (különösen az élelmiszer, a tankönyv, a tüzelő segély, a közüzemi díjak, illetve a gyermekintézmények térítési díjának kifizetése, valamint a családi szükségletek kielégítését szolgáló, gazdálkodást segítő támogatás) szociális ellátásként is megállapítható. Ilyenkor az igénybe vett szolgáltatás díjának, illetve támogatás megfizetését vállalja az Önkormányzat.

(7) A rendelet 3. §-ában arra felhatalmazott, hatáskörrel rendelkező szerv rendkívüli települési támogatást állapíthat meg annak az ivád-i állandó lakhellyel rendelkező személynek,

a) aki az elhunyt személy temetéséről gondoskodott, de arra nem volt köteles, vagy

b) az a közeli hozzátartozó, aki az elhunyt személy eltemetésére köteles, de a temetési költség viselése a saját, vagy a családja létfenntartását veszélyezteti és a családjában a kérelem benyújtását megelőző hónapban az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 250 %-át, egyedül élő esetén a 300 %-át. A jövedelem számítás során az Szt. 4. § (1) bekezdés a) pontjában meghatározottak szerint kell eljárni.

(8) A támogatás mértéke egyszeri vissza nem térítendő támogatás, melyet a kérelem benyújtását követő 15 napon belül kell az igénylőnek jogosultsága esetén kifizetni.

(9) A támogatás maximális összege az 1. mellékletben meghatározott helyben szokásos legolcsóbb temetés 15 %-a.

**18. §**

(1) Eseti jellegű települési támogatás adható, a létfenntartási gondokkal küzdő személynek, időszakosan vagy tartósan fennálló létfenntartási gondja enyhítésére

(2) A támogatás évente legfeljebb kettő alkalommal adható, és összege alkalmanként nem haladhatja meg 20.000,-Ft-ot.

(3) Az (1) bekezdés szerint támogatás esetében a 17. § (1) bekezdésben meghatározott jövedelem és vagyoni feltételeket kell figyelembe venni.

**Egészségi állapot megőrzését jelentő szolgáltatások költségeihez való hozzájárulás**

**19. §**

(1) Települési támogatásként az egészségi állapot megőrzését jelentő szolgáltatások költségeihez való teljes vagy részbeni hozzájárulás (a továbbiakban: gyógyszerköltség támogatás) állapítható meg annak a személynek,

a) aki közgyógyellátási igazolványra nem jogosult és

b) igazoltan a rendszeresen szedett gyógyszer kiadása, vagy gyógyászati segédeszköz beszerzésének költsége meghaladja saját jövedelme 15 %-át, és a családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 350 %-át;

(2) Az (1) bekezdés szerinti települési támogatás alkalmanként adott mértéke legfeljebb 10.000,-Ft. A támogatás évente legfeljebb két alkalommal adható.

(3) A kérelmező gyógyszerköltségét a háziorvos által leigazolt rendszeres gyógyszer szükséglet alapján, a gyógyszerész által kiállított költség igazolás igazolja.

**BURSA HUNGARICA Felsőoktatási Önkormányzati Ösztöndíjpályázat**

**20. §**

(1) Ivád Község Önkormányzata a Nemzeti Erőforrás Minisztériummal együttműködve

a hátrányos helyzetű szociálisan rászoruló felsőoktatási hallgatók és felsőoktatási tanulmányokat kezdő fiatalok részére ösztöndíj támogatást nyújt. Hátrányos helyzetű szociálisan rászorultnak minősül az a tanulmányokat kezdő és folytató fiatal, akinek a családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 200 %-át.

(2) Az ösztöndíj elbírálásának további szempontjai: a pályázó

a) árva vagy félárva,

b) családjában lévő eltartottak száma három, vagy annál több,

c) gyermeket nevel,

d) egyedül neveli gyermekét,

e) valamilyen betegségben szenved, rokkant, vagy a családban folyamatos ellátást igénylő beteg vagy rokkant van,

f) eltartója/szülője munkanélküli, vagy öregségi nyugdíjban részesül,

g) állandó lakhelyén kívüli intézményben tanul,

h) nem részesül kollégiumi ellátásban.

(3) Az önkormányzat a támogatás összegét 5.000,- Ft hallgató/hó összegben állapítja meg.

**21. §**

(1) Az ösztöndíjat pályázati eljárás keretében lehet igénybe venni.

(2) A pályázatokat www.eper.hu honlapon kell feltölteni, és a kinyomtatott pályázati lapot a hozzátartozó mellékletekkel együtt a Hivatalban kell benyújtani.

(3) A pályázati hirdetmény a www.eper.hu és a www.petervasara.hu honlapon található.

(4) A pályázatokat a Képviselőtestület bírálja el. A döntés ellen fellebbezésnek helye nincs.

(5) A Képviselőtestület döntéséről a pályázókat a jegyző írásban értesíti. A nem nyert pályázók részére a pályázathoz csatolt iratok az értesítéssel együtt visszaküldésre kerülnek.

(6) A megítélt ösztöndíjat a támogatott pályázó számlájára történő utalása érdekében, a Hivatal Pénzügyi Osztálya utalja át az Emberi Erőforrás Támogatáskezelő számlaszámára.

**Köztemetés**

**22. §**

A rendelet 3. § (2) bekezdésében meghatározott szerv köteles gondoskodni az elhunyt személy közköltségen történő eltemettetéséről, a halálesetről való tudomásszerzést követő 21 napon belül, amennyiben a haláleset helyszíne Ivád község közigazgatási területe és ha az Sztv. 48. § (1) bekezdésében meghatározott feltételek fennállnak.

**IV. Fejezet**

**Gyermekjóléti ellátások**

**23. §**

Ellátások formái:

a) gyermekjóléti szolgáltatás;

b) gyermekek napközbeni ellátása:

ba) óvodai ellátás;

bb) napköziotthonos ellátás;

c) gyermekek átmeneti gondozása.

**Gyermekjóléti szolgáltatás**

**24. §**

(1) Ivád Község Önkormányzat a Gyvt.-ben meghatározott gyermekjóléti szolgáltatást az "Aranykapu” Kistérségi Humán Szolgáltató Központ (3250 Pétervására, Szent Márton út 14.) intézmény (a továbbiakban: Intézmény) keretében működő gyermekjóléti szolgálaton keresztül biztosítja az illetékességi körébe tartozó gyermekek részére. A gyermekjóléti szolgálat tevékenységére, igénybevételére a Gyvt. 39-40. §-okban foglaltak az irányadók.

(2) Az Intézmény ellátja mindazon feladatokat, amelyeket a törvény, illetve a törvényhez kapcsolódó végrehajtási rendeletek a hatáskörébe utalnak.

(3) Az Intézmény köteles együttműködni a Gyvt. 17. § (1) bekezdésében felsorolt szervekkel, jelzésük alapján a veszélyeztetettség megelőzése, megszüntetése érdekében a további intézkedéseket megtenni, illetve a gyámhatóság hatáskörébe tartozó ügyekben a szükséges hatósági eljárást kezdeményezni.

(4) Az Intézmény köteles a gyermekjóléti és gyermekvédelmi feladatainak ellátásáról évente értékelést készíteni, és azt május 31-ig a Képviselőtestület elé terjeszteni.

**Gyermekek napközbeni ellátása**

**25. §**

(1) A gyermekek napközbeni ellátásaként a családban élő gyermekek életkorának megfelelő nappali felügyeletét, gondozását, nevelését, foglalkoztatását és étkeztetését kell megszervezni azon gyermekek számára, akiknek szülei, nevelői, gondozói munkavégzésük, munkaerő-piaci részvételt elősegítő programban, képzésben való részvételük, betegségük vagy egyéb ok miatt napközbeni ellátásukról nem tudnak gondoskodni. A napközbeni ellátás keretében biztosított szolgáltatások időtartama lehetőleg a szülő munkarendjéhez igazodik.

(2)

a) A napközi otthoni felvételi igényeket I. osztályban a beiratkozással egy időben április hónapban, II.-VIII. osztályokban tanév utolsó hetében mérik fel az osztályfőnökök, a kérelmezők adatait a napközis csoportvezetőkkel közlik. Felvétel tekintetében az iskolaigazgató dönt.

b) Az óvodai felvétel kérése szülők, gondviselők által szóban történik április hónapban az óvoda vezetője által meghatározott időben. Felvétel az óvoda vezető hatásköre. A gyermekek napközbeni ellátásával kapcsolatos döntés előtt a gyermekjóléti szolgálat javaslatát be kell szerezni.

(3) A gyermekek napközbeni ellátásában – óvoda, napközi otthon – részesülők esetén az étkeztetésért fizetendő térítési díj meghatározásának és csökkentésének feltételeit a Gyvt. tartalmazza.

**Gyermekek átmeneti gondozása**

**26. §**

**(**1) A Képviselőtestület a Gyvt. 45. §-ában meghatározott gyermekek átmeneti gondozási feladatokat az Intézményben működő helyettes szülői hálózat keretében látja el.

(2) A helyettes szülői hálózat keretében a gyermek testi, értelmi, érzelmi és erkölcsi fejlődését elősegítő, az életkorának, egészségi állapotának és egyéb szükségleteinek megfelelő étkeztetéséről, ruházattal való ellátásáról, mentálhigiénés és egészségügyi ellátásáról, gondozásáról, neveléséről, lakhatásáról kell gondoskodni.

(3) A helyettes szülői jogviszonyra egyebekben a Gyvt. 49. §-ának rendelkezéseit kell alkalmazni.

**Személyes gondoskodást nyújtó ellátások formái**

**27. §**

Az Önkormányzat a személyes gondoskodás keretében az alábbi szociális alapellátási formákat biztosítja:

a) étkeztetés,

b) házi segítségnyújtás,

c) családsegítés,

d) jelzőrendszeres házi segítségnyújtás,

e) falugondnoki szolgálat.

**Étkeztetés**

**28. §**

(1) Az étkeztetés keretében az Sztv. 62. § (1) bekezdésében megjelölt jogosultakról kell gondoskodni.

(2) Étkeztetésben kell részesíteni azt a 70. életévét betöltött igénylőt, illetve általa eltartottat is, aki kora miatt nem képes az (1) bekezdés szerinti étkezésről más módon gondoskodni.

(3) Az önkormányzat az (1) bekezdés szerinti jogosultsági feltételek részletes szabályait a következőkben állapítja meg.

a) szociálisan rászorultak, akik betöltötték a 70. életévüket,

b)állandó orvosi felügyelet alatt állnak, gyógyszerfogyasztásuk mértéke eléri a közgyógyellátottak egyéni gyógyszerkeretét, amit a háziorvos igazol,

c) a fogyatékos vagy pszichiátriai betegek ellátásában részesül amit szakorvos igazol részükre,

d) szenvedélybetegségben szenvednek (alkohol, drog, játékgép, stb.), amiről szakorvosi igazolást kell becsatolni

e) hajléktalanok, a hajléktalanságot lakcímnyilvántartást vezető szerv igazolja.

(4) Az étkeztetés napidíja: 440.- Ft.

**Házi segítségnyújtás**

**29. §**

(1) Az Önkormányzat a házi segítségnyújtást az Intézményen keresztül látja el, az Szt. 63. §-ban meghatározottak szerint.

(2) A házi segítségnyújtás intézményi térítési díja 650 Ft/óra.

**Családsegítés**

**30. §**

Az Önkormányzat az Szt. 64. § (1) bekezdésében rögzített családsegítés feladatait a kijelölt szerven keresztül látja el.

**Jelzőrendszeres házi segítségnyújtás**

**31. §**

(1) Az Önkormányzat a jelzőrendszeres házi segítségnyújtást az Intézményen keresztül nyújtja, az Szt. 65. §-ában meghatározott feltételek szerint.

(2) A jelzőrendszeres házi segítségnyújtás térítési díja 75 Ft/nap, szociálisan nem rászoruló esetén 170 Ft/nap.

**Az intézményvezető és az ellátást igénybevevő között kötendő megállapodás**

**32. §**

Az intézményvezető az intézményi ellátás igénybevételekor írásban megállapodást köt a szolgáltatásban részesülő személlyel, illetve törvényes képviselőjével. A megállapodásban ki kell térni az alábbiakra is:

a) házi segítségnyújtás esetén a segítségnyújtás tartamára, időpontjára;

b) a személyi térítési díj összegére és a megfizetés időpontjára, módjára;

c) az ellátástól való távolmaradás esetén (pl. betegség, kórházi ápolás, elutazás) az előzetes bejelentési kötelezettség szabályaira;

d) az ellátás megkezdésének időpontjára;

e) az ellátás megszüntetésének eseteire vonatkozó figyelmeztetésre;

f) a döntések elleni jogorvoslat módjára.

**A falugondnoki szolgálat feladatai**

**33. §**

(1) Az Önkormányzat a Szt. 60. § (1) bekezdése alapján falugondnoki szolgáltatás biztosít.

(2) Falugondnoki szolgáltatás körébe tartozó alapellátási feladatok különösen:

a) egészségügyi ellátáshoz való hozzájutás biztosítása (pl.: gyógyszerkiváltás);

b) a házi segítségnyújtásban való közreműködés;

c) családsegítésben való közreműködés;

d) óvodáskorú, iskoláskorú gyermekek intézménybe történő szállítása és egyéb gyermekszállítás (bábszínház, iskolai rendezvények, versenyek);

e) munkanélküliek munkahelyteremtésének továbbképzésének segítése, szállítás biztosításával;

f) fogyatékos emberek elszigeteltségének csökkentése a szállítás lehetőségével;

g) információ közvetítése az önkormányzat és a lakosság között a helyi szociális szükségletek és szolgáltatások elérése érdekében;

h) ellátottak szociális igényének továbbítása a Hivatal felé;

i) rendszeres személyes segítségnyújtás a rászorulók problémáinak meghallgatásával és megbeszélésével.

(3) Falugondnoki szolgáltatás körébe tartozó egyéb szolgáltatás feladatok különösen:

a) közművelődési, szabadidős és sporttevékenységek szervezése, segítése (színház, kirándulás, helyi rendezvények, könyvtári kölcsönzés stb.),

b) Ivád község közigazgatási területén hiányzó szolgáltatáshoz való hozzájutás segítése, lakossági szolgáltatások igénybevételének segítése (bevásárló utak szervezése, háztartási gépek javításának intézése, táp-terménybeszerzés, különféle ügyintézés stb.),

c) közreműködés önkormányzati feladatok megoldásában (árubeszerzés önkormányzati intézmények részére, információ közvetítés, tájékoztatás stb.),

d) az egyéni és az önkormányzati hivatalos ügyek intézésének segítése.

(4) A falugondnoki szolgáltatás körébe tartozó feladatok végrehajtásának: napi, heti, havi tevékenységének megszervezése, a feladatmegoldás gazdaságosságának biztosítására tekintettel, a felmerült és bejelentett igények ismeretében a falugondnok feladata és hatásköre.

(5) A falugondnoki szolgáltatások körébe tartozó alapellátási feladatok ellátása – ezen belül elsősorban a személyes gondoskodást nyújtó szociális alapellátások körébe tartozó étkeztetéshez és házi segítségnyújtáshoz kapcsolódó feladatok ellátása, valamint a gyermekek intézménybe történő szállítása – ezen feladatok körén kívül eső szolgáltatásokkal szemben elsőbbséget élvez.

(6) A polgármester, különösen önkormányzati érdekből, utasíthatja a falugondnokot, az általa tervezettől eltérő, illetve azonnali feladat-végrehajtásra: ebben az esetben a polgármester lehetőség szerint köteles tekintettel lenni a (4) bekezdésben foglaltakra.

**A falugondnoki szolgálat működése**

**34. §**

(1) A falugondnokot a Képviselőtestület nevezi ki és menti fel, az egyéb munkáltatói jogokat a polgármester gyakorolja. A falugondnok közalkalmazott. A falugondnok az elvégzett munkáról évente beszámol a Képviselőtestületnek.

(2) A falugondnoki szolgáltatás szakmai program alapján történik.

(3) A Képviselőtestület a falugondnoki szolgálat ellátásához gépjárművet biztosít.

(4) A rendeletben szabályozott falugondnoki szolgálathoz kacsolódó szolgáltatások térítésmentesek.

**A falugondnoki szolgálat igénybevételének eljárási rendje**

**35. §**

(1) A rendeletben szereplő szolgáltatások iránti igényt, a rendeletben meghatározott esetek kivételével a falugondnoknál kell írásban vagy szóban bejelenteni.

(2) A szolgáltatások iránti igényeket, azok jellegétől függően, olyan időpontban kell bejelenteni, hogy azokat a falugondnok a feladatok végrehajtásának megszervezése során figyelembe tudja venni.

(3) A bejelentett igényekről a falugondnok nyilvántartást vezet, amelybe az igényeket, azok bejelentésének időpontja szerinti sorrendben vezeti be.

(4) Abban az esetben, ha az igényelt szolgáltatás teljesítése akadályba ütközik a falugondnok köteles erről az igénybejelentőt haladéktalanul értesíteni.

(5) A falugondnok tájékoztatja az igénybejelentőt az igényelt szolgáltatás díjtételéről.

(6) A falugondnoki gépjármű igénylését a polgármesternél írásban kell bejelenteni.

**V. Fejezet**

**Záró és átmeneti rendelkezések**

**36. §**

(1) E rendelet 2015. március 1-jén lép hatályba, a rendelkezéseit a folyamatban lévő ügyekben is alkalmazni kell, amennyiben az a jogosultakra kedvezőbb. A rendelet szerinti lakhatási támogatásban csak az a kérelmező részesülhet, aki a kérelem beadásának időpontjában már korábban megállapított lakásfenntartási támogatásban nem részesül.

(2) A 2015. január 1-je előtt megállapított méltányossági ápolási díj fennáll azt megállapító határozatban meghatározott ideig, de az ápolási támogatást 2015. március 1-től az ügyfél nyilatkozata alapján kell továbbfolyósítani vagy megszüntetni.

(3) E rendeletben nem szabályozott kérdésekben az Szt**.** rendelkezéseit kell alkalmazni.

(4) E rendelet hatályba lépésével egyidejűleg hatályukat vesztik a szociális igazgatásról és szociális ellátásokról szóló 7/2011. (V.12.) önkormányzati rendelet, a gyermekek védelméről és gyámügyi igazgatásról szóló 2/1998 (II.11.) önkormányzati rendelet, a szociális étkeztetésről szóló 17/2001. (XII.20.) önkormányzati rendelet, és a falugondnoki szolgálatról szóló 5/2009. (VI.23.) önkormányzati rendelet.

Ivád, 2015. február 24.

**Valyon László Dr. Varga Attila**

**FIDESZ-KDNP jegyző**

**polgármester**

**1. melléklet az 5/2015. (II.25.) önkormányzati rendelethez**

A helyben szokásos legolcsóbb urnás és koporsós temetés összegei 2015. évben

Hamvasztás urna átadással (urnában, temetkezési szolgáltatónál átvéve):

35.000,-Ft+ÁFA=44.450,-Ft

Hamvasztás urna temetéssel együtt (temetés lebonyolítása):

75.000,-Ft+ÁFA=95.250,-Ft

Koporsós temetéshez kellékek (helyben, illetve a kórházból hazaszállítva, kellékekkel együtt):

50.000,-Ft+ÁFA=63.500,-Ft

Koporsós temetés (az előbbieken felül tartalmazza a temetés lebonyolítását is):

90.000,-Ft+ÁFA=114.300,-Ft.

Ha a kórházban történik a haláleset plussz költségek még

12.000,-Ft öltöztetés, és

6.000,-Ft hűtési díj.

**5. napirendi pont**

Az önkormányzat 2015. évi munkatervének megtárgyalása

**Valyon László** **FIDESZ-KDNP polgármester**

Úgy gondolom, hogy a kiküldött anyagnak megfelelően tudjuk tartani a munkatervet. Lehet, hogy rendkívüli ülést azt kell tartanunk.

**Dr. Varga Attila: jegyző**

Menetközben, ha valamilyen témában fontos lesz döntenünk, akkor a rendkívüli ülést meg kell tartani. Egy közmeghallgatást is kell tartani.

**Valyon László** **FIDESZ-KDNP polgármester**

A közmeghallgatást március hónapban meg kell tartani, mert a falugondnoknak is van beszámolási kötelezettsége, valamint a lakosságnak a BÁVÜ a hulladékszállító céghez is sok kérdés van. A jövő héten meg kellene tartani. Március 6-a pénteken javasolnám délután 16.00 órakor.

Kérem a képviselő testületet, hogy fogadja el az önkormányzat 2015.évre vonatkozó munkatervét.

A képviselők kézfelnyújtással **egyhangúlag megszavazták** a 2015. évi munkatervet.

**Ivád Község Önkormányzat Képviselő-testületének 6/2015(II.24.) határozata**

Ivád Község Képviselő-testülete elfogadta Ivád Községi Önkormányzat Képviselőtestületének 2015. évi munkatervét.

Felelős: polgármester

Határidő: azonnal

**6. Napirendi pont**

Az Önkormányzat 2015. évi közbeszerzési tervének megtárgyalása és a 2014. évi összesített közbeszerzési statisztikájának elfogadása

**Dr. Varga Attila: jegyző**

Annyi kötelezettsége van az önkormányzatnak, hogy a már meglévő közbeszerzési tervet március 31-ig fel kell tölteni a közbeszerzési hatóság honlapjára.

2015. évre az óvodánál lesz közbeszerzési eljárás, ha minden igaz március-áprilisban indul, a közbeszerzésre nem sok idő van, májusra le kell zárulnia. Meghívásos lesz, három vállalkozótól kell ajánlatot kérni. Testületi ülésen majd mindenképpen el kell fogadni, hogy ha elindul a pályázat. Az Összesített közbeszerzési tervben a savanyító üzem volt ez tavaly zajlott le. Ez is tárgyalásos volt, ezt is fel kell tölteni a statisztikába.

**Valyon László** **FIDESZ-KDNP polgármester**

Kérem a testületet, hogy fogadja el a 2015. évi közbeszerzési tervet és a 2014. évi összesített közbeszerzési statisztikát.

A képviselőtestület **egyhangú szavazattal** az alábbi határozatokat hozta:

**Ivád Község Önkormányzat Képviselő-testületének 7/2015(II.24.) határozata**

Ivád Község Képviselőtestülete elfogadta Ivád Község Önkormányzat Képviselőtestületének 2015. évi összesített közbeszerzési tervét és a 2014. évi összesített közbeszerzési statisztikát elfogadta.

Felelős: polgármester

Határidő: azonnal

**Valyon László** **FIDESZ-KDNP polgármester**

Megkérdezte, hogy van-e még valakinek kérdése javaslata az elhangzottakkal kapcsolatosan.

Mivel nem volt elrendelte a zárt ülés megtartását.

**K.m.f.**

**Valyon László Dr. Varga Attila**

**polgármester jegyző**

Szalai Katalin

jegyzőkönyvvezető